Zapisnik sa prvog sastanka koordinatora za šumarske i sportske discipline za pripremu i organizaciju ,,IX Šumarijada FBiH - Ajdinovići 2025"

Datum: 26.05.2025. godine

Vrijeme: 11.00 – 13.00

Lokacija: Ajdinovići, Olovo

|  |  |  |
| --- | --- | --- |
| **Prisutni** | | |
| Rb. | Preduzeće/Institucija | Predstavnik |
| 1. | JP ŠPD ZDK d.o.o. Zavidovići | Mirsad Ćivić |
| 2. | JP ŠPD ZDK d.o.o. Zavidovići | Merisa Osmanović |
| 3. | JP ŠPD ZDK d.o.o. Zavidovići | Kenan Zahirović |
| 4. | JP ŠPD ZDK d.o.o. Zavidovići | Enez Kopić |
| 5. | JP ŠPD ZDK d.o.o. Zavidovići | Džemal Sačić |
| 6. | JP ŠPD ZDK d.o.o. Zavidovići | Emir Islamović |
| 7. | JP ŠPD ZDK d.o.o. Zavidovići | Ćazim Hadžiefendić |
| 8. | FMPVŠ - FUŠ | Zihnet Muhić |
| 9. | ŠPO/ŠGD ,,Srednjobosanske šume/Šume središnje Bosne" d.o.o. Donji Vakuf | Sead Šečić |
| 10. | JP ,,Bosansko - podrinjske šume" d.o.o. Goražde | Nermin Herak |
| 11. | JP ,,Bosansko - podrinjske šume" d.o.o. Goražde | Mirza Pjano |
| 12. | ŠPO/ŠGD ,,Srednjobosanske šume/Šume središnje Bosne" d.o.o. Donji Vakuf | Adnan Cetin |
| 13. | ŠPO/ŠGD ,,Srednjobosanske šume/Šume središnje Bosne" d.o.o. Donji Vakuf | Muharem Granić |
| 14. | ŠPD "Unsko-sanske šume" d.o.o. Bosanska Krupa | Ahmet Mahić |
| 15. | ŠPD "Unsko-sanske šume" d.o.o. Bosanska Krupa | Amir Salkić |
| 16. | JP "ŠUME TK" d.d. Kladanj | Edin Šahbazović |
| 17. | JP "ŠUME TK" d.d. Kladanj | Muamer Hajdarević |
| 18. | ŠGD ,,Hercegbosanske šume" d.o.o. Kupres | Andrija Batinić |
| 19. | ŠGD ,,Hercegbosanske šume" d.o.o. Kupres | Toni Šimić |
| 20. | Kantonalna Javna Ustanova za Zaštićena područja KS | Admir Alihodžić |
| 21. | Šumarstvo "Prenj " d.d. Konjic | Almedin Hebibović |
| 22. | Šumarstvo "Prenj " d.d. Konjic | Emir Lizdo |
| 23. | Šumarstvo "Prenj " d.d. Konjic | Omar Alić |
| 24. | KJP ,,Sarajevo šume" d.o.o. Sarajevo | Azra Muharemović |
| 25. | KJP ,,Sarajevo šume" d.o.o. Sarajevo | Salem Hrustanović |
| 26. | Šumarski fakultet Univerziteta u Sarajevu | Velid Halilović |
| 27. | ŠPD "Unsko-sanske šume" d.o.o. Bosanska Krupa | Ismet Alagić |

Uvodni dio sastanka je započeo pozdravnim riječima predstavnika JP ŠPD ZDK d.o.o. Zavidovići, Mirsada Ćivića, koji je ujedno i predsjednik koordinacionog odbora „IX Šumarijada FBiH - Ajdinovići 2025“. Gospodin Mirsad je upoznao učesnike sastanka da je 29.04.2025. godine Organizacioni odbor Šumarijade donio odluku o održavanju IX Šumarijade FBiH u Ajdinovićima u Olovu, u periodu od 03. – 05.09.2025. godine. Pročitani su članovi organizacionog odbora kako slijedi:

1. Adnan Turić - JP “ŠPD ZDK“ – predsjednik Organizacionog odbora,
2. Vildan Hajić - ŠPD/ŠGD „Srednjobosanske šume/Šume Središnje Bosne“,
3. Almir Huskić - JP “Šume TK” ,
4. Nikola Perković - ŠGD „Hercegbosanske šume“,
5. Nudžeim Džihanić - JP „Bosansko - podrinjske šume“,
6. Samir Omerović - KJP „Sarajevo šume“,
7. Haris Koljić – ŠPD “Unsko-sanske šume”,
8. Fedža Voloder - Šumarstvo “Prenj” d.d. Konjic,
9. Zihnet Muhić – Federalna uprava za šumarstvo,
10. Besim Balić – Šumarski fakultet Univerziteta u Sarajevu,
11. Vahidin Lušija – Udruženje inženjera i tehničara šumarstva FBiH – UŠIT FBiH,
12. Albert Kokić – Hrvatsko šumarsko društvo Bosne i Hercegovine.
13. Azer Jamaković – sekretar Organizacionog odbora Šumarijade FBiH

Azer Jamaković, koji je ujedno i sekretar Organizacionog odbora Šumarijade FBiH zbog ranije dogovorenih obaveza nije bio u mogućnosti da prisustvuje sastanku. Kada su u pitanju učesnici Šumarijade, utvrđen je isti broj kao i na prethodnoj, pri čemu su učesnici ovoga sastanka u oviru poziva za sastanak dobili i zvaničnu listu učesnika.

Dalje je gospodin Mirsad naglasio da je obaveza učesnika Šumarijede od ranije bila da preduzeća dostave imena koordinatora za sportske i šumarske discipline. Kako je samo manji broj učesnika dostavio imena, tokom sastanka je izvršeno upisivanje imena svih prisutnih koordinatora, zajedno sa podacima o e-mail adresama i brojevima telefona. Na osnovu ovih podataka će se kreirati lista koordinatora kako bi se u daljem toku planiranja Šumarijade mogla vršiti razmjena informacija. Odmah na početku je naglašeno da će se naredni sastanak koordinatora održati u vrijeme žrijebanja učesnika za manifestaciju.

Kada su u pitanju takmičarske discipline, gospodin Mirsad je naglasio da sve discipline koje su bile na prethodnoj šumarijadi su ostale i za ovu. Od šumarskih disciplina su to:

I EKIPNO

II POJEDINAČNO

1. Podsijecanje stabala i definitivni prerez stabla,
2. Okretanje vodilice,
3. Kombinirano prerezivanje,
4. Precizno prerezivanje,
5. Kresanje grana,
6. Presjecanje oblica sjekirom (fakultativne)
7. Presjecanje oblica amerikankom (fakultativne) i
8. Modeliranje (fakultativne).

III ŠUMARSKI KVIZ

Posljednje tri šumarske discipline su fakultativne. Također, od prethodne šumarijade ima novina, a to je šumarski kviz, koji ostaje kao takmičarska disciplina i na ovogodišnjoj šumarijadi.

Kada su u pitanju sportske discipline, to je sljedećih petnaest (15) disciplina:

1. Bacanje kugle,
2. Skok u dalj iz mjesta – muškarci,
3. Trčanje na 800 m – muškarci,
4. Trčanje na 100 m –muškarci,
5. Trčanje na 400 m – žene,
6. Trčanje na 100 m – žene,
7. Odbojka za žene,
8. Obaranje s grede,
9. Trčanje u vreći za muškarce na 40 m,
10. Trčanje u vreći na 20 m za žene,
11. Potezanje konopca – muškarci,
12. Potezanje konopca – žene,
13. Mali fudbal/nogomet,
14. Šah
15. Streljaštvo.

Kada su u pitanju prijedlozi za nove discipline, učesnici ih nisu imali, a gospodin Mirsad je informisao prisutne da je jedna od ideja bila uvođenje i košarke, međutim imajući u vidu da bi svako uvođenje nove discipline eventualno moglo stvoriti probleme u planiranju šumarijada u budućnosti, od navedenog prijedloga se i odustalo.

Kada su u pitanju Pravilnici o šumarskim i sportskim disciplinama, u pitanju su isti Pravilnici koji su korišteni i na Šumarijadi 2023. godine. Učesnici sastanka su upitani da li imaju prijedloga o izmjenama kada su u pitanju navedeni dokumenti. Po pitanju Pravilnika o šumarskim disciplinama, jednoglasno je usvojen zaključak da se Pravilnik ne mijenja. Kada je u pitanju Pravilnik o sportskim disciplinama, učesnici su imali par prijedloga, stoga je i otvorena diskusija po ovome pitanju.

Prvi za riječ se javio gospodin Adnan Cetin, koordinator za sportske discipline ispred ŠPD/ŠGD „Srednjobosanske šume/Šume Središnje Bosne“, koji je imao prijedlog izmjene za mali nogomet. Gospodin Adnan je predložio da se kod igranja nogometa ne ide na neriješen rezultat nego na pobjedu. Dakle, završi se utakmica, odigravaju se penali, te da se zna pobjednik i da ne bi bilo problema. Gospodin Mirsad je odgovorio da će se obzirom na broj učesnika, utakmice vjerojatno igrati u dvije grupe, i kako će prvi dan biti kvalifikacioni, ne vidi razlog zašto bi utakmice trebale ići na pobjedu, te je otvorena diskusija na ovu temu. Gospodin Adnan je dalje naglasio da se vrlo često desi da dvije ekipe imaju isti broj bodova, zatim tu bude gol razlika, pa dalja odigravanja. Stoga, gospodin Adnan smatra da je pobjeda u ovom slučaju najbolje rješenje, a ne neriješen rezultat. Dalje se za riječ javio gosopodin Zihnet Muhić, direktor Federalne uprave za šumarstvo, koji je također član i Organizacionog odbora Šumarijade i koji je upoznao učesnike da je data tema bila na raspravi i na Organizacionom odboru, ali da odbor nije donio nikakvu konačnu odluku po ovome pitanju.

Naredni za riječ se javio gospodin Edin Šahbazović, koordinator ispred JP "ŠUME TK" d.d. Kladanj, koji je želio da pojasni prijedlog u slučaju da svi učesnici nisu najbolje razumjeli. On je naglasio da se kod neriješenih rezultata penali izvode samo za prednost. Zatim je riječ dobio gospodin Muharem Granić, koordinator ispred ŠPO/ŠGD ,,Srednjobosanske šume/Šume središnje Bosne" d.o.o. Donji Vakuf, koji je kazao da su ljudi u njegovom preduzeću od prethodne šumarijade došli do zaključka na koji način bi se mogao riješiti navedeni problem u utakmicama. Došli su do saznanja da bi navedeni problem najbolje bilo riješiti da se u slučaju bilo kojeg neriješenog rezultata automatski izvode penali. Ko bude bolji u izvođenju penala, dobija 3 boda kao pobijednik te utakmice. Razlog tome je što u tome slučaju ne bi više dolazilo do većih problema, a nakon toga bi na red dolazili dueli. U slučaju istog broja bodova pri sabiranju rezultata, prednost ima ekipa koja je bila bolja u međusobnom duelu. I time bi bili riješeni svi problemi kada je u pitanju nogomet.

U daljem toku rasprave se razgovaralo i oko toga da se u slučaju neriješenog rezultata ide na penale, ali da pobjednička ekipa ne dobije 3 boda nego da se to gleda kao „rezervni bod“. Prije davanja konačnog prijedloga za Organizacioni odbor na usvajanje, za riječ se javio Hasib Imširović, koordinator za sportske discipline ispred JP ŠPD ZDK d.o.o. Zavidoviće. Gospodin Hasib je stava da se nakon završene utakmice, u slučaju neriješenog rezultata dodjeljuje po jedan bod za obje ekipe, a da penali daju prednost samo na kraju, u slučaju da ekipe imaju isti broj bodova. Ukoliko bi se išlo na ideju da se ekipama daje po tri boda u slučaju penala (kao što je predloženo ranije tokom rasprave), to ipak nije realno jer se ne mogu izjednačiti ekipa koja je kroz igru dobila tri boda i ekipa koja bi bodove dobila u penalima. Realno je da u slučaju neriješenog rezultata obje ekipe dobiju po jedan bod, a da se penali izvode na kraju takmičenja. Ili u slučaju da se desi da ekipe na kraju imaju isti broj bodova, ekipa koja dobije u penalima ima prednost. To je inače praksa koje se praktikuje na svim nogometnim turnirima. Gospodin Hasib je na kraju izlaganjao kazao da se na osnovu svega predloženog u Pravilniku napravi izmjena u rečenici „Igra se u dvije grupe, u polufinale prolaze prve dvije ekipe po grupama, u slučaju istog broja bodava kriterij za plasman je sljedeći: međusobni omjer; gol razlika; zbroj postignutih golova; ždrijeb“ na način da se poslije međusobnog omjera kao kriterij stavi „ekipa koja je bolja bila u raspucavanju/penalima“. Ovo daje ekipi prednost, ali ne i 3 boda. Navedeni prijedlog je definisan i izglasan jednoglasno i dalje kao takav ide ka Organizacionom odboru na usvajanje.

U daljem toku sastanka se kratko raspravljalo i o broju igrača za nogomet pri čemu je izneseno da su se brojevi mijenali kroz godine usljed različitih dimenzija terena. Međutim, potvrđeno je da su dimenzije terena definisane u Pravilniku, te da Ajdinovići ispunjavaju sve uslove, koji će i ispuniti i pripremiti za Šumarijadu.

Jedan od prijedloga je i bio da se omogući ženama da budu u više od dvije discipline jer se ranije dešavalo da usljed malog broja žena u nekim preduzećima /ustanovama nema mogućnosti da preduzeće/ustanova učestvuje u više disciplina. U kontekstu ovoga prijedloga nije bilo promjena i odlučeno je da se postupa u skladu sa Pravilnikom (svaki učesnik može uzeti učešće u max dvije discipline). Također je potvrđeno da će na ovogodišnjoj Šumarijadi biti ponovo povlačenje konopca za žene.

Gospodin Mirsad je obavijestio da će svi koordinatori na mailove dobiti prijavne obrazce za učesnike, koje će trebati poslati najkasnije do 30.06.2025. godine. Gospodin Zihnet, kao član Organizacionog odbora je naglasio da uposlenik koji učestvuje na Šumarijadi mora imati zasnovan radni odnos do 01.06.2025. Koordinator iz ŠGD ,,Hercegbosanske šume" d.o.o. Kupres je uputio pitanje u vezi šaha i broja ploča. Članovi koordinacionog odbora su informisali učesnike sastanka da sportsko – rekreativni centar „Ajdinovići“ posjeduju ploče, satove i sve potrebno za šah, kao i za streljaštvo. Gospodin Mirsad je naglasio da je jako važno da sva preduzeća okvirno pošalju broj učesnika kako bi se mogao provesti javni poziv. Također, kada su u pitanju sudije, potrebno je dostaviti i podatke o njima kako bi se krenulo u nabavku opreme i za njih.

U daljem toku sastanka za riječ se javio Amir Salkić ispred ŠPD "Unsko-sanske šume" d.o.o. Bosanska Krupa, koji je pitao na koji način je riješen smještaj za šumarijadu i da li će kao i na Vlašiću cijela organizacija biti od strane domaćina. Gospodin Mirsad je informisao učesnike da će svako preduzeće imati svoga vodiča tokom manifestacije koji će uputiti učesnike ka smještaju i voditi brigu o njima do završetka natjecanja. Prilikom razgovora oko smještaja je naglašeno da sportsko – rekreativni centar „Ajdinovići“ ima smještaj za cca 500 ljudi i da pored hotela, posjeduju bungalove i planinske kuće.

Koordinacioni odbor je u daljem toku sastanka obavijestio učesnike da će Šumarijada biti održana u radne dane obzirom na popunjenost kompleska tokom vikenda, te da će se svi učesnici moći prijaviti u sobe u srijedu, 03.09.2025. godine tek nakon 14.00 sati (politika kompleksa).

Koordinator Sead Šečić ispred ŠPO/ŠGD ,,Srednjobosanske šume/Šume središnje Bosne" d.o.o. Donji Vakuf se javio za riječ i iznio prijedlog oko sudija. Tokom održavanja Šumarijade na Vlašiću, 2023. godine, na disciplini kresanja grana i definitivnom prerezu je bilo angažovano više sudija. Gospodin Sead predlaže da se to uvede i na ovogodišnjoj Šumarijadi jer dvojica sudija ne mogu pratiti dva takmičara istovremeno. Koordinacioni odbor je na osnovu ovoga prijedloga donio zaključak da se poveća broj sudija sa 22 na 25 i da te sudije obezbijedi domaćin Šumarijade. Također, gospodin Sead je predložio da sudije ne idu sa poligona nakon završetka revijalnog dijela šumarskih takmičenja i da ostanu i pomognu kod fakultativnih disciplina. S obzirom na sve prijedloge, naglašeno je da se prije samog takmičenja razgovora sa koordinatorom za šumarske discipline i sudijama i dogovori gore navedeno.

Dalje je predloženo da se bolje organizuju vremena održavanja sportskih disciplina jer ponekad isti takmičari nastupaju u više disciplina i potrebno je da imaju duži vremenski interval odmora između dvije discipline. Također, kada su u pitanju šumarske discipline, gospodin Mirsad je obavijestio sve prisutne da je JP ŠPD ZDK d.o.o. Zavidovići dopisom uputilo molbu ŠPO/ŠGD ,,Srednjobosanske šume/Šume središnje Bosne" d.o.o. Donji Vakuf za posudbu mjernih instrumenata za potrebe Šumarijade.

Prije samoga kraja sastanka, učesnici su informisani oko održavanja zabave, te da smještaj u sportsko – rekreativnom centru „Ajdinovići“ funkcionira na principu all inclusive usluge. Prvi sastanak koordinatora za pripremu i organizaciju „IX Šumarijade FBiH - Ajdinovići“ je završen obilaskom terena predviđenih za sportske i šumarske discipline tokom održavanja Šumarijade.

Zapisnik uradila:

\_\_\_\_\_\_\_\_\_\_\_\_\_\_\_\_\_\_\_\_

Merisa Osmanović, komisija za odnose sa javnošću